POZIV ZA STAŽIRANJE ZA MLADE NOVINARE

**PODGORICA, 25. septembra-**Ako ste student/kinja novinarstva, fakulteta društvenih nauka, mladi/a novinar/ka željni praktičnog iskustva, pozivamo vas da se prijavite na petodnevni trening i plaćenu novinarsku praksu koju organizuje Institit za medije Crne Gore.

Uvodni trening traje pet dana i održaće se od **26. do 30. oktobra u Podgorici** , nakon čega će polaznici imati dvomjesečnu novinarsku praksu u vodećim crnogorskim medijim, uz mentorstvo urednika.

U okviru petodnevnog treninga izabrani polaznici će imati prilike da se, kroz predavanja i praktične vježbe, upoznaju sa osnovnim novinarskim formama, načinima pretrage podataka, verifikacijom izvora, fotoprodukcijom, alatima za provjeru informacija i osnovama mobilnog novinarstva.

Trenerski tim se sastoji od iskusnih novinara, urednika i medijskih profesionalaca. Metodologija treninga je interaktivna i praktična, kako bi se učesnici što bolje pripremili za praksu u partnerskim medijima – Vijestima, CIN-u, Pobjedi, PCNEN-u i agenciji Mina. Biografije trenerskog tima možete pogledati **ovdje<<<<**

Prisustvo svim fazama programa (trening I praksa) je **obavezno.**

Za svakog polaznika programa predviđena je stipendija u iznosu od 500 eura.

**Ko se može prijaviti i kako?**

 Pravo učestvovanja imaju studenti i studentkinje završnih godina novinarstva i komunikologije iz Crne Gore, kao i mladi novinari i novinarke sa ne više od tri godine radnog iskustva.

**Da biste se prijavili, potrebno je da pošaljete:**

 • Ukoliko ste student/kinja- uvjerenje da ste student/kinja odsjeka za novinarstvo/komunikologiju ili kopija indeksa

• Popunjen aplikacioni formular, koji možete preuzeti **ovdje >>>**

• Motivaciono pismo

 Prijave možete slati na e-mail: imcg@mminstitute.org do ponedeljka 12. oktobra 2020. godine.

Prijave koje stignu nakon navedenog roka, ili budu nepotpune, neće biti uzete u razmatranje.

Ukoliko imate dodatna pitanja možete ih poslati na gore navedeni e-mail ili kontaktirati nas putem brojeva telefona: 067 822 652 i 020 202 175.

Program stažiranja je organizovan zahvaljujući podršci  britanskog Ministarstva vanjskih poslova, posredstvom Britanske Ambasade Podgorica, u saradnji sa Albany Associates iz Londona i Mediacentrom Sarajevo.